এরও বছর দুই পরে, শঙ্খ ঘোষের আগ্রহে ও প্রকাশকের নিরন্তর তাড়নায় সিদ্ধেশ্বর সেন তাঁর প্রথম কাব্যগ্রন্থের পাণ্ডুলিপি তৈরি করলেও, শেষমেশ তাঁর আকস্মিক অজ্ঞাতবাসের কারণে সে-বই কখনোই আর আলোর মুখ দেখেনি! অবশেষে ১৯৭৯ সালের জুলাই থেকে অক্টোবরের মধ্যে লেখা মাত্র ৮টি কবিতা নিয়ে, মূলত অরুণ সেন ও দেবেশ রায়ের উদ্যোগে প্রকাশিত হয় দেড় ফর্মা বা চব্বিশ পৃষ্ঠার একটি কবিতাপুস্তিকা – ‘ঘন ছন্দ মুক্তির নিবিড়’ – ১৯৮০ সালের ১৪ মার্চ তারিখে। এর বারো দিন পরেই সিদ্ধেশ্বর সেনের চুয়ান্ন বছর পূর্ণ হয়।